Suomi on voittanut jääkiekon MM-kisoissa kultaa. Leijonat voitti finaalissa Ruotsin 6–1.

Voittajajoukkue! EPA/AOP

Suomen juhlaa! EPA/PETER HUDEC

Kolmannen erän maalit pohjustivat Suomen voiton. Ensin Petteri Nokelainen iski Antti Pihlströmin esityöstä.

Pihlström riisti kiekon keskialueella ja kuljetti sen Ruotsin alueelle. Hän odotti Petteri Nokelaisen mukaan hyökkäykseen ja syötti. Nokelaisella oli helppo työ sivaltaa kiekko maalin kulmalta tyhjään pömpeliin.

3–1-osuman teki Niko Kapanen Ruotsin maalin edustalta.

Kolmannen erän lopulla Suomi teki vielä kolme osumaa. Janne Pesonen, Mika Pyörälä ja Antti Pihlström katkaisivat Ruotsin selän lopullisesti.

Ensimmäinen erä oli maaliton. Toisessa erässä molemmat joukkueet tekivät maalit mieheen. Ensin onnistui Ruotsi. Magnus Pääjärvi laukoi puolittaisen läpiajon jälkeen yläkulmaan.

Jarkko Immonen vastasi erän lopulla yhtä komealla kudilla.